C 288/38

Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 288/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM EN STANDARDÆNDRING AF ENHEDSDOKUMENTET

»Verdicchio dei Castelli di Jesi«

PDO-IT-A0482-AM04

Meddelelsesdato: 6.5.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Emballage — beholdere og rumindhold

Beskrivelse: til emballering af Verdicchio dei Castelli di Jesi kan der også anvendes beholdere af andet materiale end glas, bestående af polyethylen eller polyesterplast i flere lag emballeret i en æske af pap eller andet stift materiale, som ikke må have et rumindhold, der er mindre end den minimumsvolumen, der er fastsat i national lovgivning og EU-lovgivningen.

Begrundelse: der er tale om yderligere en mulighed for at emballere Verdicchio dei Castelli di Jesi i beholdere af andet materiale end glas, hvilket er producenternes ønske efter grundig teknisk og kommerciel vurdering.

Ændringen vedrører produktspecifikationens artikel 8 og afsnit 9 i enhedsdokumentet.

2. Henvisning til kontrolorganet — adresseændring

Beskrivelse: adressen på kontrolvirksomheden Valoritalia società per la certificazione delle qualità e delle produzioni vitivinicole italiane S.r.l. er blevet ændret fra Via Piave n. 24 til Via Venti Settembre n. 98/G – 00187 Rom.

Begrundelse: ændringen skyldes, at hjemstedet for kontrolorganet for betegnelsen Verdicchio dei Castelli di Jesi flyttes.

Denne ændring vedrører artikel 10 i produktspecifikationen og påvirker ikke enhedsdokumentet.

ENHEDSDOKUMENT

1. Produktets betegnelse

Verdicchio dei Castelli di Jesi

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen/vinene

1. Verdicchio dei Castelli di Jesi

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio dei Castelli di Jesi har en mild strågul farve, en delikat aroma med mandelnoter og en tør og harmonisk smag med en behagelig og let bitter eftersmag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

2. Verdicchio dei Castelli di Jesi Classico

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio dei Castelli di Jesi Classico har en mild strågul farve, en delikat og karakteristisk aroma og en tør og harmonisk smag med en behagelig og let bitter eftersmag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

3. Verdicchio dei Castelli di Jesi Classico Superiore

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio dei Castelli di Jesi Superiore har en mild strågul farve, en delikat og karakteristisk aroma og en tør og harmonisk smag med en behagelig og let bitter eftersmag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

4. Verdicchio dei Castelli di Jesi Passito

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio dei Castelli di Jesi Passito har en intens strågul farve tenderende mod ravfarvet, en karakteristisk og intens aroma og en kendetegnende halvsød til sød harmonisk og fløjlsblød smag.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,00 gram pr. liter udtrykt i vinsyre Maksimalt indhold af flygtige syrer (i meq/l) 25 Maksimalt totalt svovldioxidindhold (i mg/l)

5. Verdicchio dei Castelli di Jesi Spumante

KORTFATTET TEKSTBESKRIVELSE

Vine med den beskyttede oprindelsesbetegnelse Verdicchio dei Castelli di Jesi Spumante har et fint og holdbart skum og en relativt intens strågul farve, eventuelt med grønne toner. En meget delikat aroma med en bred og sammensat afslutning og en liflig smag fra extrabrut til secco, der er frisk, fin og harmonisk.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,50 gram pr. liter udtrykt i vinsyre Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

—

5.2. Maksimale udbytter:

1. Verdicchio dei Castelli di Jesi 14 000 kilogram druer pr. hektar

2. Verdicchio dei Castelli di Jesi Classico 14 000 kilogram druer pr. hektar

3. Verdicchio dei Castelli di Jesi Classico Superiore 11 000 kilogram druer pr. hektar

4. Verdicchio dei Castelli di Jesi Passito 14 000 kilogram druer pr. hektar

6. Afgrænset geografisk område

Det produktionsområde, der egner sig til fremstilling af vine med den beskyttede oprindelsesbetegnelse Verdicchio dei Castelli di Jesi ligger i provinserne Ancona og Macerata.

Området består af dele af floden Esinos geografiske bækken og områder, der hører under 22 kommuner i provinsen Ancona og to kommuner i provinsen Macerata.

7. Druesort

Verdicchio bianco B. - Verdicchio

8. Tilknytning til det geografiske område

Verdicchio dei Castelli di Jesi

Der er blevet dyrket og fremstillet vin i århundreder i området for den beskyttede oprindelsesbetegnelse Verdicchio dei Castelli di Jesi. Fremstillingen af mousserende vin (spumante) har gamle og veldokumenterede rødder, og fremstillingen af passito går århundreder tilbage.

De menneskelige faktorer har i århundreder præget valget af dyrkning af sorten Verdicchio i området og haft indflydelse på ændringer i dyrkningsmetoderne og de ønologiske fremgangsmåder.

Samspillet mellem naturlige faktorer (orografi, klima og pedologi) og menneskelige faktorer giver vine med den beskyttede oprindelsesbetegnelse Verdicchio dei Castelli di Jesi en enestående kvalitet og organoleptiske egenskaber, som ikke kan gengives andre steder.

9. Andre vigtige betingelser (emballering, mærkning, supplerende krav)

Angivelse af druernes produktionsår

Retlig ramme:

EU-lovgivningen

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Druernes produktionsår skal fremgå af mærkningen af vine med de beskyttede oprindelsesbetegnelser »Verdicchio dei Castelli di Jesi«, »Verdicchio dei Castelli di Jesi Classico«, »Verdicchio dei Castelli di Jesi Classico Superiore«, »Verdicchio dei Castelli di Jesi Passito« og »Verdicchio dei Castelli di Jesi Spumante Riserva«.

Emballage, beholdere og forbud mod visse forseglingsanordninger

Retlig ramme:

EU-lovgivningen

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

For vine med den beskyttede oprindelsesbetegnelse »Verdicchio dei Castelli di Jesi« kan der også anvendes beholdere af andet materiale end glas, bestående af polyethylen eller polyesterplast i flere lag emballeret i en æske af pap eller andet stift materiale, som ikke må have et rumindhold, der er mindre end den minimumsvolumen, der er fastsat i national lovgivning og EU-lovgivningen.

Vine med betegnelsen »Verdicchio dei Castelli di Jesi Classico« må kun afsættes til forbrug i glasbeholdere med et rumindhold på højst 5 liter.

Vine med betegnelsen »Verdicchio dei Castelli di Jesi Classico Superiore« må kun afsættes til forbrug i glasbeholdere med et rumindhold på højst 3 liter, og oprivningslukninger og kapsler er ikke tilladt for disse typer.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/18115

(1) EUT L 9 af 11.1.2019, s. 2.